ประกาศคณะกรรมการสาธารณสุขเรื่องการแต่งตั้ง วาระการดำรงตำแหน่ง และการพ้นจากตำแหน่งของกรรมการผู้ทรงคุณวุฒิในคณะกรรมการพิจารณาอุทธรณ์พ.ศ. ๒๕๖๑ โดยที่เป็นการสมควรกำหนดหลักเกณฑ์วิธีการ และเงื่อนไขการแต่งตั้ง วาระการดำรงตำแหน่ง และการพ้นจากตำแหน่งของกรรมการผู้ทรงคุณวุฒิในคณะกรรมการพิจารณาอุทธรณ์เพื่อเพิ่มประสิทธิภาพของกระบวนการตรวจสอบการใช้อำนาจรัฐเพื่อประโยชน์กับประชาชนอาศัยอำนาจตามความในมาตรา ๖๖/๑ วรรคสามแห่งพระราชบัญญัติการสาธารณสุข พ.ศ. ๒๕๓๕ซึ่งแก้ไขเพิ่มเติมโดยพระราชบัญญัติการสาธารณสุข (ฉบับที่ ๓) พ.ศ. ๒๕๖๐คณะกรรมการสาธารณสุขจึงออกประกาศไว้ ดังต่อไปนี้ข้อ๑ ประกาศนี้เรียกว่าประกาศคณะกรรมการสาธารณสุข เรื่อง การแต่งตั้ง วาระการดำรงตำแหน่งและการพ้นจากตำแหน่งของกรรมการผู้ทรงคุณวุฒิในคณะกรรมการพิจารณาอุทธรณ์ พ.ศ. ๒๕๖๑ข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้คณะกรรมการสรรหา หมายความว่าคณะกรรมการสรรหากรรมการผู้ทรงคุณวุฒิในคณะกรรมการพิจารณาอุทธรณ์กรรมการผู้ทรงคุณวุฒิหมายความว่า กรรมการผู้ทรงคุณวุฒิในคณะกรรมการพิจารณาอุทธรณ์ข้อ๔ กรรมการผู้ทรงคุณวุฒิต้องมีคุณสมบัติและไม่มีลักษณะต้องห้าม ดังต่อไปนี้(๑)มีสัญชาติไทย(๒)มีอายุไม่ต่ำกว่าสามสิบห้าปีบริบูรณ์(๓)มีความรู้ความสามารถหรือประสบการณ์ด้านการสาธารณสุขและการอนามัยสิ่งแวดล้อมโดยมีผลงานเป็นที่ประจักษ์(๔)ไม่เป็นคนไร้ความสามารถหรือคนเสมือนไร้ความสามารถ(๕)ไม่เป็นบุคคลล้มละลายหรือเคยเป็นบุคคลล้มละลายทุจริต(๖)ไม่เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๗) มีความประพฤติเหมาะสมแก่การแต่งตั้งเป็นกรรมการผู้ทรงคุณวุฒิ(๘)ไม่เคยต้องคำพิพากษาหรือคำสั่งของศาลให้ทรัพย์สินตกเป็นของแผ่นดินเพราะร่ำรวยผิดปกติหรือมีทรัพย์สินเพิ่มขึ้นผิดปกติ(๙) ไม่เคยถูกไล่ออก ปลดออก ให้ออก หรือเลิกจ้างจากหน่วยงานของรัฐหรือหน่วยงานของเอกชน เพราะทุจริตต่อหน้าที่ ประพฤติชั่วอย่างร้ายแรงหรือถือว่ากระทำการทุจริตและประพฤติมิชอบในวงราชการข้อ๕ ให้มีคณะกรรมการสรรหา เพื่อทำหน้าที่สรรหากรรมการผู้ทรงคุณวุฒิในคณะกรรมการพิจารณาอุทธรณ์ประกอบด้วย รองอธิบดีกรมอนามัยที่อธิบดีกรมอนามัยมอบหมาย เป็นประธานกรรมการผู้แทนกรมควบคุมมลพิษ ผู้แทนกรมปศุสัตว์ ผู้แทนกรมโยธาธิการและผังเมืองเป็นกรรมการ ให้อธิบดีกรมอนามัยแต่งตั้งข้าราชการในสังกัดกรมอนามัยจำนวนหนึ่งคนเป็นกรรมการและเลขานุการและแต่งตั้งข้าราชการในสังกัดกรมอนามัยจำนวนสองคนเป็นผู้ช่วยเลขานุการข้อ๖ให้กรรมการสรรหาแต่ละคนดำเนินการสรรหาและพิจารณาคัดเลือกผู้ที่สมควรได้รับการแต่งตั้งเป็นกรรมการผู้ทรงคุณวุฒิโดยให้เสนอรายชื่อผู้ที่สมควรได้รับการแต่งตั้งจำนวนไม่เกินสามคนในจำนวนนี้ให้มีรายชื่อจากภาคเอกชนอย่างน้อยหนึ่งคนข้อ๗ การประชุมของคณะกรรมการสรรหาต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดเท่าที่มีอยู่จึงเป็นองค์ประชุมให้ประธานกรรมการเป็นประธานในที่ประชุมถ้าประธานกรรมการไม่มาประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ๘กรรมการผู้ทรงคุณวุฒิที่ได้รับการแต่งตั้งมีวาระการดำรงตำแหน่งคราวละสองปีนับแต่วันที่ได้รับการแต่งตั้งผู้ซึ่งพ้นจากตำแหน่งแล้ว อาจได้รับการแต่งตั้งอีกได้แต่จะดำรงตำแหน่งติดต่อกันเกินสองวาระไม่ได้ข้อ ๙นอกจากการพ้นจากตำแหน่งตามวาระตามข้อ ๘กรรมการผู้ทรงคุณวุฒิพ้นจากตำแหน่งเมื่อ(๑) ตาย(๒) ลาออก(๓) คณะกรรมการพิจารณาอุทธรณ์ให้ออก(๔) เป็นบุคคลล้มละลาย(๕) เป็นคนไร้ความสามารถหรือคนเสมือนไร้ความสามารถ(๖) ได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษข้อ ๑๐[๒] ในกรณีที่กรรมการผู้ทรงคุณวุฒิที่ได้รับการแต่งตั้งพ้นจากตำแหน่งก่อนวาระให้คณะกรรมการสรรหาดำเนินการสรรหารายชื่อกรรมการด้านเดียวกันตามข้อ๖ เสนอต่อรัฐมนตรีเพื่อแต่งตั้งเป็นกรรมการผู้ทรงคุณวุฒิแทนตำแหน่งที่ว่างลงและให้ผู้ได้รับการแต่งตั้งให้ดำรงตำแหน่งแทนอยู่ในตำแหน่งเท่ากับวาระที่เหลืออยู่ของกรรมการในกรณีที่วาระการดำรงตำแหน่งเหลืออยู่น้อยกว่าเก้าสิบวันให้คณะกรรมการพิจารณาอุทธรณ์ประกอบด้วยกรรมการเท่าที่เหลืออยู่และปฏิบัติหน้าที่ต่อไปได้ประกาศณ วันที่ ๓ มกราคม พ.ศ. ๒๕๖๑เจษฎา โชคดำรงสุขปลัดกระทรวงสาธารณสุขประธานคณะกรรมการสาธารณสุขพิมพ์มาดา/จัดทำ๑๙มีนาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๓๒ ง/หน้า ๓๕/๑๒ กุมภาพันธ์ ๒๕๖๑[๒]ข้อ ๑๐ แก้ไขเพิ่มเติมโดยประกาศคณะกรรมการสาธารณสุขเรื่อง การแต่งตั้ง วาระการดำรงตำแหน่งและการพ้นจากตำแหน่งของกรรมการผู้ทรงคุณวุฒิในคณะกรรมการพิจารณาอุทธรณ์ (ฉบับที่๒) พ.ศ. ๒๕๖๑